ಎರಿನ್ ಬರ್ನ್ಸ್

**ಎರಿನ್ ಅಲೆಕ್ಸಾಂಡ್ರಾ ಬರ್ನ್ಸ್** (ಜನನ ೨೨ ಜೂನ್ ೧೯೮೮) ಇವರು ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ್ತಿ. ಇವರು ಬಲಗೈ ಬ್ಯಾಟರ್ ಮತ್ತು ಬಲಗೈ ಆಫ್ ಬ್ರೇಕ್ ಬೌಲರ್ ಆಗಿ ಆಡುತ್ತಾರೆ. ಇವರು ಆಸ್ಟ್ರೇಲಿಯಾಕ್ಕಾಗಿ ಒಂದು ದಿನದ ಅಂತರಾಷ್ಟ್ರೀಯ ಮತ್ತು ಐದು ಟ್ವೆಂಟಿ ೨೦ ಅಂತರಾಷ್ಟ್ರೀಯ ಪಂದ್ಯಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಸೆಪ್ಟೆಂಬರ್ ೨೦೧೯ ರಲ್ಲಿ ವೆಸ್ಟ್ ಇಂಡೀಸ್ ವಿರುದ್ಧ ಚೊಚ್ಚಲ ಪ್ರವೇಶ ಮಾಡಿದರು. ಇವರು ಮಹಿಳಾ ರಾಷ್ಟ್ರೀಯ ಕ್ರಿಕೆಟ್ ಲೀಗ್‌ನಲ್ಲಿ ನ್ಯೂ ಸೌತ್ ವೇಲ್ಸ್ ಮತ್ತು ಮಹಿಳಾ ಬಿಗ್ ಬ್ಯಾಷ್ ಲೀಗ್‌ನಲ್ಲಿ ಸಿಡ್ನಿ ಸಿಕ್ಸರ್ಸ್‌ಗಾಗಿ ಆಡುತ್ತಾರೆ. ಇವರು ಈ ಹಿಂದೆ ಟ್ಯಾಸ್ಮೆನಿಯಾ, ವೆಲ್ಲಿಂಗ್ಟನ್, ಹೋಬರ್ಟ್ ಹರಿಕೇನ್ಸ್, ಆಸ್ಟ್ರೇಲಿಯನ್ ಕ್ಯಾಪಿಟಲ್ ಟೆರಿಟರಿ ಮತ್ತು ಬರ್ಮಿಂಗ್ಹ್ಯಾಮ್ ಫೀನಿಕ್ಸ್ ಗಾಗಿ ಆಡಿದ್ದರು.

## ಆರಂಭಿಕ ಜೀವನ 
ಇವರು ವೊಲೊಂಗೊಂಗ್‌ನಲ್ಲಿ ಜನಿಸಿದರು.

## ಟ್ಯಾಸ್ಮೆನಿಯನ್ ರೋರ್ 
ಬರ್ನ್ಸ್ ೨೦೦೯–೧೦ರ ವರ್ಷದ ಟ್ಯಾಸ್ಮೆನಿಯನ್ ರೋರ್ ಪ್ಲೇಯರ್ ಪ್ರಶಸ್ತಿಯನ್ನು ಗೆದ್ದರು. ಅವರು ೨೦೧೧ ರಲ್ಲಿ ಸದರ್ನ್ ಸ್ಟಾರ್ಸ್ ತಂಡದ ಸದಸ್ಯರಾಗಿದ್ದರು  ಮತ್ತು ೨೦೧೨ ರಲ್ಲಿ ಶೂಟಿಂಗ್ ಸ್ಟಾರ್ಸ್‌ನೊಂದಿಗೆ ನ್ಯೂಜಿಲೆಂಡ್ ಪ್ರವಾಸ ಮಾಡಿದರು. ಅವರು ಶೂಟಿಂಗ್ ಸ್ಟಾರ್ಸ್ ತಂಡದ ಭಾಗವಾಗಿ ಉಳಿದರು ಮತ್ತು ೨೦೧೨-೧೩ ರಲ್ಲಿ ಮತ್ತೊಮ್ಮೆ ವರ್ಷದ ಟ್ಯಾಸ್ಮೆನಿಯನ್ ರೋರ್ ಪ್ಲೇಯರ್ ಆಗಿದ್ದರು. ಆ ಋತುವಿನ ಆಸ್ಟ್ರೇಲಿಯನ್ ಮಹಿಳಾ ಟ್ವೆಂಟಿ-೨೦ ಕಪ್‌ನಲ್ಲಿ, ಅವರು ರೋರ್‌ಗಾಗಿ ಪ್ರಮುಖ ಪಾತ್ರವನ್ನು ನಿರ್ವಹಿಸಿದರು. ೨೦೧೨ ಡಿಸೆಂಬರ್ ರಂದು ವಿಕ್ಟೋರಿಯನ್ ಸ್ಪಿರಿಟ್ ವಿರುದ್ಧ ಕೇವಲ ೫೦ ಎಸೆತಗಳಲ್ಲಿ ೧೦ ಬೌಂಡರಿಗಳು ಮತ್ತು ನಾಲ್ಕು ಸಿಕ್ಸರ್‌ಗಳೊಂದಿಗೆ ೯೦ ರನ್ ಗಳಿಸುವ ಮೂಲಕ, ಅವರು  ಎಸಿಎ ಮಹಿಳಾ ತಿಂಗಳ ಆಟಗಾರ್ತಿ ಎಂದು ಹೆಸರಿಸಲ್ಪಟ್ಟರು.

೨೦೧೩ ರ ಕೊನೆಯಲ್ಲಿ, ಬರ್ನ್ಸ್ ತನ್ನ ಮಂಡಿಯಲ್ಲಿ ಗಂಭೀರವಾದ ಕಾರ್ಟಿಲೆಜ್‍ಅನ್ನು ಅನುಭವಿಸಿದರು, ಅದು ಅವರ ಆಟದ ವೃತ್ತಿಜೀವನಕ್ಕೆ ನಷ್ಟ ತಂದಿತು. ಆದಾಗ್ಯೂ, ಸಿಡ್ನಿ ಸ್ವಾನ್ಸ್ ಕ್ಲಬ್ ವೈದ್ಯ ನಾಥನ್ ಗಿಬ್ಸ್ ಅವರು ಸ್ಟೆಮ್ ಸೆಲ್ ಚುಚ್ಚುಮದ್ದಿನ ಮೂಲಕ ಗಾಯವನ್ನು ಚಿಕಿತ್ಸೆ ಮಾಡಿದರು. ಇದು ನಿರೀಕ್ಷಿತಕ್ಕಿಂತ ಹೆಚ್ಚು ಪರಿಣಾಮಕಾರಿಯಾಗಿದೆ. ನವೆಂಬರ್ ೨೦೧೪ ರಲ್ಲಿ ಟಿ೨೦ ಪಂದ್ಯದಲ್ಲಿ ಬರ್ನ್ಸ್ ರೋರ್ ಗೆ ಮರಳಿದರು.
ಅಕ್ಟೋಬರ್ ೨೦೧೬ ರಲ್ಲಿ, ಆ ಋತುವಿನ ಡಬ್ಲೂ‌ಎನ್‌ಸಿ‌ಎಲ್ ನ ಆರಂಭಿಕ ಸುತ್ತಿನಲ್ಲಿ, ದಕ್ಷಿಣ ಆಸ್ಟ್ರೇಲಿಯನ್ ಸ್ಕಾರ್ಪಿಯನ್ಸ್ ವಿರುದ್ಧದ ಪಂದ್ಯದಲ್ಲಿ ೪೫ ರನ್‌ಗಳೊಂದಿಗೆ ರೋರ್‌ಗಾಗಿ ಬರ್ನ್ಸ್ ಅಗ್ರ ಸ್ಕೋರ್ ಮಾಡಿದರು ಮತ್ತು ಎರಡು ವಿಕೆಟ್‌ಗಳನ್ನು ಪಡೆದರು.

## ಹೋಬರ್ಟ್ ಹರಿಕೇನ್ಸ್  
ಬರ್ನ್ಸ್ ಅವರನ್ನು  ಹರಿಕೇನ್ಸ್ ತಂಡದಲ್ಲಿ ಸೇರಿಸಲಾಯಿತು. ಈ ಅವಧಿಯಲ್ಲಿ ಅವರು ೧೭.೨೩ ಕ್ಕೆ ೨೨೪ ರನ್ ಗಳಿಸಿದರು ಮತ್ತು ೩೪ ರ ಅತ್ಯಧಿಕ ಸ್ಕೋರ್, ಮತ್ತು ೨/೨೨ ರ ಅತ್ಯುತ್ತಮ ಅಂಕಿಅಂಶಗಳೊಂದಿಗೆ ೩೦.೧೪ ಕ್ಕೆ ೭ ವಿಕೆಟ್ ಪಡೆದರು. ಒಂದೇ ಇನ್ನಿಂಗ್ಸ್‌ನಲ್ಲಿ ಮೂರು ಕ್ಯಾಚ್‌ಗಳನ್ನು ಪಡೆದ ಸಾಧನೆಯನ್ನೂ ಮಾಡಿದ್ದಾರೆ.

೨ನೇ ಸೀಸನ್‌ನಲ್ಲಿ (೨೦೧೬–೧೭), ಎರಡು ಹರಿಕೇನ್‌ಗಳ ಗೆಲುವುಗಳಲ್ಲಿ ಬರ್ನ್ಸ್ ಪ್ರಮುಖ ಪಾತ್ರ ವಹಿಸಿದರು. ೧೮ ಡಿಸೆಂಬರ್ ೨೦೧೬ ರಂದು, ಅವರು ಮೆಲ್ಬೋರ್ನ್ ರೆನೆಗೇಡ್ಸ್ ವಿರುದ್ಧ ಜಯಗಳಿಸಲು ಸೂಪರ್ ಓವರ್‌ನ ಅಂತಿಮ ಬಾಲ್‌ನಲ್ಲಿ ಮಿಡ್-ವಿಕೆಟ್ ಮೂಲಕ ಬೌಂಡರಿ ಬಾರಿಸಿದರು ಮತ್ತು ಹರಿಕೇನ್ಸ್‌ಗಳನ್ನು ಡಬ್ಲೂ‌ಬಿ‌ಬಿ‌ಎಲ್ ಟೇಬಲ್‌ನಲ್ಲಿ ಮೊದಲು ಬರುವಂತೆ ಮಾಡಿದರು. ೫ ಜನವರಿ ೨೦೧೭ ರಂದು, ಸಿಡ್ನಿ ಥಂಡರ್ ವಿರುದ್ಧ ಹರಿಕೇನ್ಸ್ ಇನ್ನಿಂಗ್ಸ್ ತೆರೆಯಲು ಬಡ್ತಿ ಪಡೆದ ನಂತರ, ಅವರು ೪೬ ರನ್ ಗಳಿಸಿದರು ಮತ್ತು ಹೀದರ್ ನೈಟ್ ಅವರೊಂದಿಗೆ ೬೪ ರನ್‌ಗಳ ಎರಡನೇ ವಿಕೆಟ್ ಪಾಲುದಾರಿಕೆಯಲ್ಲಿ ಹಂಚಿಕೊಂಡರು. ಹರಿಕೇನ್‌ಗಳ ಪಂದ್ಯವನ್ನು ೧೭೧/೩ ಗೆಲುವಿನತ್ತ ಮುನ್ನಡೆಸಲು ಸಹಾಯ ಮಾಡಿದರು. ಅಂತಿಮವಾಗಿ ಡಬ್ಲೂ‌ಬಿ‌ಬಿ‌ಎಲ್ ೨ ಗೆ ಅತ್ಯಧಿಕ ಇನ್ನಿಂಗ್ಸ್ ಮೊತ್ತವೆಂದು ಸಾಬೀತಾಯಿತು.

ನವೆಂಬರ್ ೨೦೧೮ ರಲ್ಲಿ, ಅವರು ೨೦೧೮-೧೯ ರ ಮಹಿಳಾ ಬಿಗ್ ಬ್ಯಾಷ್ ಲೀಗ್ ಸೀಸನ್‌ಗಾಗಿ ಸಿಡ್ನಿ ಸಿಕ್ಸರ್ಸ್ ತಂಡದಲ್ಲಿ ಹೆಸರಿಸಲ್ಪಟ್ಟರು.

## ಅಂತರರಾಷ್ಟ್ರೀಯ ವೃತ್ತಿಜೀವನ 
ಆಗಸ್ಟ್ ೨೦೧೯ ರಲ್ಲಿ, ವೆಸ್ಟ್ ಇಂಡೀಸ್ ವಿರುದ್ಧದ ಸರಣಿಗಾಗಿ ಆಸ್ಟ್ರೇಲಿಯಾದ ತಂಡದಲ್ಲಿ ಬರ್ನ್ಸ್ ಅವರನ್ನು ಹೆಸರಿಸಲಾಯಿತು. ಅವರು ೮ ಸೆಪ್ಟೆಂಬರ್ ೨೦೧೯ ರಂದು ವೆಸ್ಟ್ ಇಂಡೀಸ್ ವಿರುದ್ಧ ಆಸ್ಟ್ರೇಲಿಯಾಕ್ಕಾಗಿ ಮಹಿಳಾ ಏಕದಿನ ಅಂತರರಾಷ್ಟ್ರೀಯ  ಚೊಚ್ಚಲ ಪಂದ್ಯವನ್ನು ಆಡಿದರು. ಅವರು ೧೪ ಸೆಪ್ಟೆಂಬರ್ ೨೦೧೯ ರಂದು ವೆಸ್ಟ್ ಇಂಡೀಸ್ ವಿರುದ್ಧ ಆಸ್ಟ್ರೇಲಿಯಾಕ್ಕಾಗಿ ಮಹಿಳಾ ಟ್ವೆಂಟಿ ೨೦ ಇಂಟರ್ನ್ಯಾಷನಲ್ ಚೊಚ್ಚಲ ಪಂದ್ಯವನ್ನು ಆಡಿದರು.

ಜನವರಿ ೨೦೨೦ ರಲ್ಲಿ, ಅವರು ಆಸ್ಟ್ರೇಲಿಯಾದಲ್ಲಿ ೨೦೨೦ ಐಸಿಸಿ ಮಹಿಳಾ ಟಿ೨೦ ವಿಶ್ವಕಪ್‌ಗಾಗಿ ಆಸ್ಟ್ರೇಲಿಯಾದ ತಂಡದಲ್ಲಿ ಹೆಸರಿಸಲ್ಪಟ್ಟರು. ಜನವರಿ ೨೦೨೨ ರಲ್ಲಿ, ಇಂಗ್ಲೆಂಡ್ ಎ ವಿರುದ್ಧದ ಸರಣಿಗಾಗಿ ಆಸ್ಟ್ರೇಲಿಯಾದ ಎ ತಂಡದಲ್ಲಿ ಬರ್ನ್ಸ್ ಅವರನ್ನು ಹೆಸರಿಸಲಾಯಿತು.

## ವೈಯಕ್ತಿಕ ಜೀವನ 
ಬರ್ನ್ಸ್ ೨೦೦೯ ರಲ್ಲಿ ವ್ಯಾಯಾಮ ವಿಜ್ಞಾನದಲ್ಲಿ ಪದವಿಯನ್ನು ಪೂರ್ಣಗೊಳಿಸಿದರು ಮತ್ತು ನಂತರ, ಸಿಡ್ನಿ ವಿಶ್ವವಿದ್ಯಾಲಯದ ಎಲೈಟ್ ಅಥ್ಲೀಟ್ ಪ್ರೋಗ್ರಾಂ (ಇಎಪಿ) ವಿದ್ಯಾರ್ಥಿವೇತನದ ಸಹಾಯದಿಂದ, ಭೌತಚಿಕಿತ್ಸೆಯಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ಅವರು ವ್ಯಾಯಾಮ ಶರೀರಶಾಸ್ತ್ರಜ್ಞ ಮತ್ತು ಫಿಸಿಯೋಥೆರಪಿಸ್ಟ್ ಆಗಿ ಕೆಲಸ ಮಾಡಿದ್ದಾರೆ ಮತ್ತು ಕ್ರೀಡಾ ಗಾಯಗಳಲ್ಲಿ ನಿರ್ದಿಷ್ಟ ಆಸಕ್ತಿಯನ್ನು ಹೊಂದಿದ್ದಾರೆ. ತಮ್ಮ ಮೊಣಕಾಲಿನ ಗಾಯಕ್ಕೆ ಪುನರ್ವಸತಿಗೆ ಒಳಗಾಗುತ್ತಿದ್ದಾಗ, ಬರ್ನ್ಸ್ ತನ್ನ ಮೊಣಕಾಲು ಬಲಪಡಿಸಲು ಸೈಕ್ಲಿಂಗ್ ಅನ್ನು ತೆಗೆದುಕೊಂಡರು.  ೨೦೦೫ ರಲ್ಲಿ ಕಾಯಿಲೆಯಿಂದ ನಿಧನರಾದ ಅವರ ದಿವಂಗತ ತಂದೆಯ ಗೌರವಾರ್ಥವಾಗಿ ಕರುಳಿನ ಕ್ಯಾನ್ಸರ್ ಆಸ್ಟ್ರೇಲಿಯಾಕ್ಕೆ ಹಣವನ್ನು ಸಂಗ್ರಹಿಸಲು ಅವರ ತವರು ಪಟ್ಟಣವಾದ ವೊಲೊಂಗೊಂಗ್‌ನಿಂದ ಮೆಲ್ಬೋರ್ನ್‌ಗೆ ಬೈಕ್ ಸವಾರಿ ಮಾದಿದರು.

ಬರ್ನ್ಸ್ ತನ್ನ ಪತ್ನಿ ಅನ್ನಾ ಅವರನ್ನು ೨೦೧೯ ರಲ್ಲಿ ವಿವಾಹವಾದರು ಮತ್ತು ಸಿಡ್ನಿ ಸಿಕ್ಸರ್ಸ್‌ನ ಭಾಗವಾಗಿ LGBTQI ಸಮುದಾಯವನ್ನು ಸೇರಿಸುವ ಉಪಕ್ರಮಗಳನ್ನು ಬೆಂಬಲಿಸಿದ್ದಾರೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Erin Burns at Cricket Australia

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ